**Návrh**

**Vyhláška**

**Ministerstva životného prostredia Slovenskej republiky**

z .....................2022,

**o podrobnostiach manažmentu rizík v súvislosti s plochami povodia pre miesta odberu vody určenej na ľudskú spotrebu**

Ministerstvo životného prostredia Slovenskej republiky podľa § 81 ods. 2 písm. o) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. ...../2022 Z. z. ustanovuje:

**§ 1**

(1) Táto vyhláška ustanovuje podrobnosti o vykonávaní manažmentu rizík v súvislosti s plochami povodia pre miesta odberu vody určenej na ľudskú spotrebu.

**§ 2**

Na účely tejto vyhlášky plochoupovodia pre miesta odberu vody na ľudskú spotrebu sa rozumejú

1. ochranné pásma vodárenských zdrojov(§ 32 zákona)**,**
2. celé územie chránenej vodohospodárskej oblasti Žitný ostrovvyhláseného podľa osobitného predpisu,[[1]](#footnote-1))
3. časť vodného útvaru,
4. útvar povrchovej vody alebo podzemnej vody,
5. útvary podzemných vôd alebo povrchových vôd umožňujúce odber vody určenej na ľudskú spotrebu s výdatnosťou najmenej 10 m3/deň alebo slúžiaci viac ako 50 osobám.

**§ 3**

1. Vykonávanie manažmentu rizík v súvislosti s plochami povodia pre miesta odberu vody určenej na ľudskú spotrebu zahrňuje popis plôch povodia pre miesta odberu vody určenej na ľudskú spotrebu, analýzu rizík, ktorou sa identifikuje pravdepodobnosť výskytu a závažnosť nežiaducich následkov nebezpečných udalostí, z posúdenia a vyhodnotenia rizík, ktorým sa určuje miera rizík a vypracovanie opatrení na ich zmiernenie alebo odstránenie a riadenia rizík, ktorým sa prijímajú, zavádzajú a kontrolujú opatrenia na zmiernenie alebo odstránenie neprijateľných rizík.

(2) Popis plôch povodia pre miesta odberu vody určenej na ľudskú spotrebu obsahuje:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| a) | charakteristiku plôch povodia pre miesta odberu vrátane:   |  |  | | --- | --- | | 1. | identifikácie a mapovania plôch povodia pre miesta odberu; | | 2. | zmapovania ochranných pásiem v prípade, že dané pásma boli zriadené podľa § 32 vodného zákona; | | 3. | georeferenčných údajov pre všetky miesta odberu v plochách povodia. Vzhľadom na to, že uvedené údaje sú potenciálne citlivé, najmä pokiaľ ide o verejné zdravie a bezpečnosť verejnosti, musí byť zabezpečené, aby sa takéto údaje chránili a oznamovali len príslušným orgánom a dodávateľom vody; | | 4. | opisu využívania pôdy, odtokov a procesov dopĺňania vodných zásob v plochách povodia pre miesta odberu; | |

|  |  |
| --- | --- |
| b) | identifikáciu nebezpečenstiev a nebezpečných udalostí v plochách povodia pre miesta odberu, a posúdenie rizika, ktoré by mohli predstavovať pre kvalitu vody určenej na ľudskú spotrebu. V uvedenom posúdení sa posúdia možné riziká, ktoré by mohli spôsobiť zhoršenie kvality vody v takom rozsahu, ktorý by mohol predstavovať riziko pre ľudské zdravie; |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| c) | náležité monitorovanie príslušných parametrov, látok alebo znečisťujúcich látok v povrchovej vode alebo podzemnej vode či v povrchovej aj podzemnej vode v plochách povodia pre miesta odberu, alebo v surovej vode, pričom uvedené parametre, látky alebo znečisťujúce látky sa vyberajú z:   |  |  | | --- | --- | | 1. | parametrov uvedených v súlade s osobitným predpisom[[2]](#footnote-2)) | | 2. | látok znečisťujúcich podzemnú vodu uvedených v prílohe 1a vodného zákonaa znečisťujúcich látok a ukazovateľov znečistenia podľa osobitného predpisu [[3]](#footnote-3)); |  |  |  | | --- | --- | | 3. | prioritných látok a niektorých ďalších znečisťujúcich látok uvedených v osobitnom predpise [[4]](#footnote-4)); | | 4. | znečisťujúcich relevantných látok[[5]](#footnote-5)) pre Slovenskú republiku; |  |  |  | | --- | --- | | 5. | ďalších relevantných látok znečisťujúcich vodu určenú na ľudskú spotrebu, na základe informácií zozbieraných v súlade s písmenom b) tohto pododseku; |  |  |  | | --- | --- | | 6. | prirodzene sa vyskytujúcich látok, ktoré by mohli predstavovať možné nebezpečenstvo pre ľudské zdravie prostredníctvom používania vody určenej na ľudskú spotrebu; |  |  |  | | --- | --- | | 7. | látok a zlúčenín zahrnutých do zoznamu sledovaných látok vypracovaného v súlade s osobitným predpisom.[[6]](#footnote-6)) | |

(3) Z bodov 1. až 7. písmena c) prvého pododseku sa vyberú parametre, látky alebo znečisťujúce látky, ktoré na základe nebezpečenstva a nebezpečných udalostí identifikovaných podľa písmena b) prvého pododseku alebo na základe informácií poskytnutých dodávateľmi vody podľa odseku 3 považujú za relevantné na monitorovanie.

(4) Na účely náležitého monitorovania uvedeného v písmene c) prvého pododseku vrátane zisťovania nových látok, ktoré sú škodlivé pre ľudské zdravie prostredníctvom používania vody určenej na ľudskú spotrebu, sa využíva monitorovanie vykonávané v súlade s programom monitorovania alebo inými právnymi predpismi, ktoré sú relevantné pre plochy povodia pre miesta odberu.

(5) Na základe výsledku posúdenia rizika vykonaného v súlade s odsekom 2 prijaté opatrenia riadenia rizika budú zamerané na predchádzanie identifikovaných rizík alebo ich kontrolu, a to počnúc preventívnymi opatreniami:

|  |  |
| --- | --- |
| a) | vymedzenie a vykonávanie preventívnych opatrení v plochách povodia pre miesta odberu, ako doplnok k opatreniam plánovaným alebo prijatým v súlade s osobitným predpisom[[7]](#footnote-7)), ak sa to vyžaduje na zabezpečenie kvality vody určenej na ľudskú spotrebu. Tieto preventívne opatrenia sa podľa potreby zahrnú do programov opatrení[[8]](#footnote-8)) |

|  |  |
| --- | --- |
| b) | vymedzenie a vykonávanie zmierňujúcich opatrení v plochách povodia pre miesta odberu, ako doplnok k opatreniam plánovaným alebo prijatým v s osobitným predpisom6), ak sa to vyžaduje na zabezpečenie kvality vody určenej na ľudskú spotrebu. Tieto zmierňujúce opatrenia sa podľa potreby zahrnú do programov opatrení.7) |

|  |  |
| --- | --- |
| c) | zabezpečenie náležitého monitorovania parametrov, látok alebo znečisťujúcich látok v povrchovej vode a/alebo podzemnej vode v plochách povodia pre miesta odberu, alebo v surovej vode, ktoré by mohli prostredníctvom konzumácie vody predstavovať riziko pre ľudské zdravie alebo viesť k neprijateľnému zhoršeniu kvality vody určenej na ľudskú spotrebu a ktoré sa nezahrnuli do monitorovania vykonávaného v súlade s osobitným predpisom.[[9]](#footnote-9)) Toto monitorovanie sa podľa potreby zahrnie do programov monitorovania podľa odseku 2 písm. c); |

|  |  |
| --- | --- |
| d) | posúdenie potreby zriadiť alebo upraviť ochranné pásma pre podzemnú vodu a povrchovú vodu podľa § 32 vodného zákona, ako aj akékoľvek iné relevantné pásma. |

Účinnosť každého opatrenia uvedeného v tomto odseku v primeraných intervaloch sa bude preskúmavať.

**§ 4**

Touto vyhláškou sa do právneho poriadku Slovenskej republiky preberajú právne záväzné akty Európskej únie uvedené v prílohe.

**§ 5**

Táto vyhláška nadobúda účinnosť ......... 2023.

**PRÍLOHA**

**ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE**

Smernica Európskeho parlamentu a Rady (EÚ) 2020/2184 zo 16. decembra 2020 o kvalite vody určenej na ľudskú spotrebu *(Ú. v. EÚ L 435, 23.12.2020).*

1. ) Zákon č. 305/2018 Z. z. o chránených oblastiach prirodzenej akumulácie vôd a o zmene a doplnení niektorých zákonov [↑](#footnote-ref-1)
2. ) Vyhláška MZ SR č. ......../2022 Z. z. o podrobnostiach kvality pitnej vody a teplej vody, kontrole kvality pitnej vody, programe monitorovania a manažmente rizík pri zásobovaní pitnou vodou, [↑](#footnote-ref-2)
3. ) Nariadenie vlády Slovenskej republiky č. 282/2010 Z. z., ktorým sa ustanovujú prahové hodnoty a zoznam útvarov podzemných vôd v znení nariadenia vlády Slovenskej republiky č. 452/2019 Z. z [↑](#footnote-ref-3)
4. ) Príloha 1 k Nariadeniu vlády Slovenskej republiky č. 167/2015 Z. z. o environmentálnych normách kvality v oblasti vodnej politiky [↑](#footnote-ref-4)
5. ) Príloha č. 5, časť C k Nariadeniu vlády Slovenskej republiky č. 269/2010 Z. z., ktorým sa ustanovujú požiadavky na dosiahnutie dobrého stavu vôd v znení nariadenia vlády Slovenskej republiky č. 398/2012 Z. z. [↑](#footnote-ref-5)
6. ) Vyhláška MZ SR č. ..../2022 Z. z. [↑](#footnote-ref-6)
7. ) § 15 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov,

   Príloha č. 3, Bod D vyhlášky Ministerstva životného prostredia Slovenskej republiky č. 242/2016 Z. z**.,** ktorou sa ustanovujú podrobnosti o vymedzení správneho územia povodia, environmentálnych cieľoch, ekonomickej analýze a o vodnom plánovaní, [↑](#footnote-ref-7)
8. ) § 15 zákona č. 364/2004 Z. z. v znení neskorších predpisov [↑](#footnote-ref-8)
9. ) § 4, 4b a 7 zákona č. 364/2004 Z. z.,

   Vyhláška MZ SR č. ......../2022 Z. z. o podrobnostiach kvality pitnej vody a teplej vody, kontrole kvality pitnej vody, programe monitorovania a manažmente rizík pri zásobovaní pitnou vodou [↑](#footnote-ref-9)